**3. melléklet**

**HATÁSVIZSGÁLATI LAP**

**Szombathely Megyei Jogú Város Önkormányzata Közgyűlésének a helyi adókról szóló 38/2011.(XII.19.) önkormányzati rendelete módosításáról szóló önkormányzati rendelethez**

A jogalkotásról szóló 2010. évi CXXX. törvény 17. § (1) bekezdése értelmében a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. A (2) bekezdés értelmében a hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

**1. A rendelet-tervezet társadalmi, gazdasági, költségvetési hatása:**

Az önkormányzat építményadó bevétel kiesése a reklámhordozók utáni építményadó megszűntetésével 2020. évben várhatóan 21,5 millió forint lesz.

**2. A rendelet-tervezet környezeti és egészségi következményei:**

A szabályozás környezeti és egészségi következményei nem határozhatóak meg.

**3. A rendelet-tervezet adminisztratív terheket befolyásoló hatása:**

Az adóalanyokat érintő 2020. évi reklámhordozók utáni építményadó megállapítás módosítását, valamint az időarányos adó eltörlését tartalmazó határozatokat az önkormányzati adóhatóság hivatalból hozza meg és közli az adóalanyokkal.

**4. A jogszabály megalkotásának szükségessége, a jogalkotás elmaradásának várható következményei:**

A Htv. előírása szerint az önkormányzat adómegállapítási joga arra terjed ki, hogy a Htv.-ben meghatározott adókat vagy azok valamelyikét bevezesse, a már bevezetett adót hatályon kívül helyezze, illetőleg módosítsa. Az Országgyűlés döntése alapján az önkormányzatok 2020. július 15. napjától nem állapíthatnak meg a reklámhordozók után építményadót, ezért szükséges a helyi adókról szóló 38/2011.(XII.19.) önkormányzati rendelet módosítása, melynek értelmében szintén hatályon kívül kell helyezni a rendelet reklámhordozókra vonatkozó rendelkezéseit. A rendelet többi módosítása technikai jellegű.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához a személyi, szervezeti feltételek az adóhatóság munkatársai által biztosítottak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**